ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2039/98

υποβολή: Klaus Hänsch (PSE) προς την Επιτροπή

(7 Ιουλίου 1998)

Θέμα: Χορήγηση κοινοτικών πιστώσεων στην πόλη του Wuppertal (Βόρεια Ρηνανία- Βεστφαλία)

Όσον αφορά την χορήγηση κοινοτικών πιστώσεων στην πόλη του Wuppertal (Βόρεια Ρηνανία-Βεστφαλία), μπορεί η Επιτροπή να αναφέρει:

1. το ύψος των ειλημμένων κοινοτικών διαρθρωτικών πιστώσεων και την κατανομή τους ανά ταμείο, κοινοτικό πρόγραμμα και κοινοτική πρωτοβουλία, καθώς και το ύψος των κοινοτικών πιστώσεων, που έχουν διατεθεί στην πόλη του Wuppertal από το 1994 βάσει άλλων κονδυλίων του προϋπολογισμού για πιλοτικά προγράμματα, δράσεις ή - ως άμεση επιδότηση - σε πανεπιστήμια, ερευνητικά ιδρύματα, επιχειρήσεις και άλλους φορείς;

2. τον αριθμό των θέσεων εργασίας που δημιουργήθηκαν ή διατηρήθηκαν με αυτές τις πιστώσεις;

Συμπληρωματική απάντηση

του κ. Santer εξ ονόματος της Επιτροπής

(25 Σεπτεμβρίου 1998)

Ως συμλήρωμα στην απάντησή της 6 Ιουλίου 1998(1), η Επιτροπή είναι σήμερα σε θέση να ανακοινώσει τις ακόλουθες πληροφορίες.

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή του ερώτηση E-2036/98(2).

(1) ΕΕ C 354, 19.11.1998, 130.

(2) ΕΕ C 386, 11.12.1998.
ΓΡΑΠΤΗ ΕΡΩΤΗΣΗ E-1190/98

υποβολή: John Cushnahan (PPE) προς την Επιτροπή

(29 Απριλίου 1998)

Θέμα: Τυχερά παιγνίδια στο Internet

Σχεδιάζει η Επιτροπή να διευθετήσει το θέμα των τυχερών παιχνιδιών μέσω του Internet; Ποιά είναι η έκταση και τα πιθανά αποτελέσματα αυτής της διευθέτησης;

Απάντηση του κ. Monti εξ ονόματος της Επιτροπής

(13 Ιουλίου 1998)

Το Αξιότιμο Μέλος του Κοινοβουλίου θέτει το θέμα των τυχερών παιχνιδιών μέσω του internet και του ελέγχου τους. Θα γνωρίζετε ότι το 1991 η Επιτροπή ανέλαβε μια μελέτη για τυχερά παιχνίδια στην εσωτερική αγορά. Την εποχή εκείνη δεν υπήρχε ανάγκη για νομοθεσία στον τομέα λόγω των περιορισμένων διασυνοριακών ροών αυτών των υπηρεσιών.

Η κατάσταση αυτή αλλάζει πλέον προφανώς με τη δυνατότητα παροχής τέτοιων υπηρεσιών on line. Στην τρέχουσα εξέταση του νομικού πλαισίου για το ηλεκτρονικό εμπόριο, η Επιτροπή θα εξετάσει και το θέμα διευθέτησης τέτοιων υπηρεσιών on line.

Δεδομένου ότι η Επιτροπή δεν ολοκλήρωσε ακόμη την ανάλυσή της για την υπάρχουσα νομοθετική κατάσταση, δεν είναι δυνατόν στο στάδιο αυτό να αναφέρει αν θα πραγματοποιήσει νομοθετικές προτάσεις στον τομέα και ποιο θα είναι το εύρος και το περιεχόμενό τους.
ΓΡΑΠΤΗ ΕΡΩΤΗΣΗ E-1886/98

υποβολή: José García-Margallo y Marfil (PPE) προς την Επιτροπή

(16 Ιουνίου 1998)

Θέμα: Έκθεση για τη σύγκλιση

Η έκθεση της Επιτροπής (COM(98)1999 τελικό) για την πρόοδο της σύγκλισης και σχετική σύσταση ενόψει της μετάβασης στο τρίτο στάδιο της οικονομικής και νομισματικής ένωσης αναφέρει ότι το Συμβούλιο ενέκρινε στις 23 Οκτωβρίου 1995 τον κανονισμό 2494/95(1) που καθορίζει τη νομική βάση για την κατάρτιση εναρμονισμένης μεθοδολογίας υπολογισμού των δεικτών τιμών καταναλωτή στα κράτη μέλη.

Ο κανονισμός αυτός προβλέπει μια βαθμιαία εναρμόνιση σε δύο στάδια:

1. Εκπόνιση μιας σειράς προσωρινών δεικτών τιμών καταναλωτή (ΠΔΤΚ) με βάση τους υπάρχοντες εθνικούς ΔΤΚ καταρτισμένους έτσι ώστε η κάλυψη των προϊόντων και των υπηρεσιών να είναι κατά το δυνατόν πιο ομοιογενή.

2. Κατάρτιση εναρμονισμένων δεικτών τιμών καταναλωτή (ΕνΔΤΚ).

Η ιδία έκθεση αναφέρει ότι οι εναρμονισμένοι δείκτες τιμών καταναλωτή χρησιμοποιούνται για την κατάρτιση των εξής σύνθετων δεικτών σε ευρωπαϊκό επίπεδο: ευρωπαϊκός δείκτης τιμών καταναλωτή (ΕΔΤΚ), δείκτης τιμών καταναλωτή του ευρωπαϊκού οικονομικού χώρου (ΔΤΚΕΟΧ) και μελλοντικός δείκτης τιμών καταναλωτή νομισματικής ένωσης (ΔΤΚΝΕ).

Θα μπορούσε η Επιτροπή να μας παράσχει στοιχεία σχετικά με τη διαμόρφωση του ΕΔΤΚ το έτος 1997;

(1) ΕΕ L 257, 27.10.1995, σελ. 1.
ΓΡΑΠΤΗ ΕΡΩΤΗΣΗ E-1748/98

υποβολή: Jannis Sakellariou (PSE) προς την Επιτροπή

(5 Ιουνίου 1998)

Θέμα: Παράνομη εκμίσθωση εργαζομένων

1. Γνωρίζει η Επιτροπή αποφάσεις του Ευρωπαϊκού Δικαστηρίου στον τομέα της παράνομης εκμίσθωσης εργαζομένων στον χώρο της οικοδομικής δραστηριότητας; Υπάρχουν διαδικασίες που ακόμη εκκρεμούν;

2. Γνωρίζει επίσης η Επιτροπή αποφάσεις δικαστηρίων σε γερμανικό επίπεδο στον εν λόγω τομέα; Εάν ναι έχει πληροφορίες για την ποινή και την καταβολή εκ των υστέρων των κοινωνικών εισφορών;

Απάντηση του κ. Flynn εξ ονόματος της Επιτροπής

(11 Σεπτεμβρίου 1998)

Γενικά, οι κοινοτικοί κανονισμοί δεν περιέχουν καμία διάταξη που να αποσκοπεί στην απαγόρευση ή μη των πράξεων δανεισμού εργατικού δυναμικού. Το θέμα αυτό ανήκει κυρίως στην αρμοδιότητα των κρατών μελών, όπου έχει προκαλέσει την ανάπτυξη σημαντικών νομολογιών.

Το Δικαστήριο έχει εκδώσει πολλές αποφάσεις σχετικά με την άσκηση της ελεύθερης παροχής υπηρεσιών στον τομέα της οικοδομής. Θα πρέπει να αναφερθούν π.χ. η απόφαση Seco/Evi της 3.2.1982(1), η απόφαση Rush Portuguesa της 27.3.1990(2) ή η απόφαση Vander Elst της 9.8.1994(3). Εντούτοις, οι αποφάσεις αυτές δεν αφορούν τον παράνομο δανεισμό εργατικού δυναμικού και η Επιτροπή ούτε έχει γνώση εκκρεμών υποθέσεων ενώπιον του Δικαστηρίου που θα αφορούσαν το υπόψη πρόβλημα.

Στην ανακοίνωσή της σχετικά με τη μη δηλούμενη εργασία(4), η Επιτροπή σημείωσε ότι μια αποτελεσματική στρατηγική για την καταπολέμηση της μη δηλούμενης εργασίας θα χρειαζόταν να είναι συνολικού χαρακτήρα, περιέχοντας ένα μίγμα κυρώσεων και προληπτικών μέτρων.

(1) Απόφαση της 3.2.1982 - Συνδυασμένες υποθέσεις 62 και 63/81.

(2) Απόφαση της 27.3.1990 - Υπόθεση C-113/89.

(3) Απόφαση της 9.8.1994 - Υπόθεση 43/93.

(4) COM(98)219 τελικό.
ΓΡΑΠΤΗ ΕΡΩΤΗΣΗ E-1502/98

υποβολή: Daniel Varela Suanzes-Carpegna (PPE) προς την Επιτροπή

(13 Μαΐου 1998)

Θέμα: Κοινωνία των Πληροφοριών και Οικονομική και Κοινωνική Συνοχή

Κατά την παρέμβασή της ενώπιον της Επιτροπής Περιφερειακής Πολιτικής του Ευρωπαϊκού Κοινοβουλίου στις 23.01.1997, στο πλαίσιο της παρουσίασης της ανακοίνωσης της Επιτροπής "Συνοχή και Κοινωνία των Πληροφοριών" (COM(97)7 τελικό της 22.01.1997), η Επίτροπος κ. W. Mathies ανέφερε ότι θα χρηματοδοτηθούν δέκα σχέδια για την κοινωνία των πληροφοριών στο πλαίσιο της διαπεριφερειακής συνεργασίας.

Θα μπορούσε η Επιτροπή να μας ενημερώσει για το σύνολο των σχεδίων των αναφερομένων στην κοινωνία των πληροφοριών που έχει έως τώρα συχρηματοδοτήσει στο πλαίσιο του κοινοτικών πρωτοβουλιών, καθώς και για εκείνα που προβλέπεται να συγχρηματοδοτηθούν έως το τέλος της σημερινής περιόδου προγραμματισμού, αναφέροντας τις περιφέρειες που επελέγησαν, το συνολικό κόστος εκτέλεσης και το ύψος της κοινοτικής συγχρηματοδότησης;

Κοινή απάντηση

του κ. Wulf-Mathies εξ ονόματος της Επιτροπής

στις γραπτές ερωτήσεις E-1500/98 και E-1502/98

(22 Ιουνίου 1998)

Ο κατάλογος των έργων στον τομέα της κοινωνίας των πληροφοριών που εγκαινιάστηκαν στο πλαίσιο των καινοτόμων δράσεων δυνάμει του άρθρου 10 του κανονισμού του Ευρωπαϊκού Ταμείου Περιφερειακής Ανάπτυξης (ΕΤΠΕΑ)(1) για την περίοδο προγραμματισμού 1994-1999 αποστέλλεται απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.

Η πτυχή "κοινωνία των πληροφοριών" καλύπτει δύο ήδη δράσεων:

- RISI 1: περιφερειακές στρατηγικές για την κοινωνία των πληροφοριών

- RISI 2: πρότυπες πολυπεριφερειακές εφαρμογές.

Οι δράσεις αυτές εγκαινιάσθηκαν σε συνεργασία με το Ευρωπαϊκό Κοινωνικό Ταμείο το οποίο συγχρηματοδοτεί έξι έργα RISI Ι και δύο έργα RISI 2.

Τα εννά (και όχι δέκα) πρότυπα έργα που αναφέρονται στη γραπτή ερώτηση του Αξιότιμου Μέλους του Κοινοβουλίου 1502/98 είναι οι αποκαλούμενες εφαρμογές RISI 2 που χρηματοδοτούνται δυνάμει του άρθρου 10 του κανονισμού ΕΤΠΑ. Δεν αφορούν δραστηριότητες κοινοτικών πρωτοβουλιών (ΚΠ). Εντούτοις, εκτίμηση των παρεμβάσεων της κοινωνίας των πληροφοριών στο πλαίσιο της ΚΠ 1994-1999 δίδεται στον πίνακα που ακολουθεί σε εκατ. ECU.

>ΘΕΣΗ ΠΙΝΑΚΑ>

(1) ΕΕ L 193, 31.7.1993.
ΓΡΑΠΤΗ ΕΡΩΤΗΣΗ E-1315/98

υποβολή: José García-Margallo y Marfil (PPE) προς την Επιτροπή

(29 Απριλίου 1998)

Θέμα: Μετάβαση στο Ευρώ το 1999

Χάρις στη συμφωνία σταθερότητας και ανάπτυξης που ενέκρινε τον Ιούνιο του 1997 το Ευρωπαϊκό Συμβούλιο του Άμστερνταμ τα κράτη μέλη υποχρεούνται να θέτουν ως μεσοπρόθεσμο στόχο τους την "επίτευξη μιας σχεδόν ισοσκελισμένης ή πλεονασματικής δημοσιονομικής κατάστασης". Εάν συνεχίσουν τις δημοσιονομικές προσαρμογές τους κατά τα επόμενα έτη, τα κράτη μέλη θα διαθέτουν πλέον δημόσια οικονομικά που θα τους επιτρέπουν να αντιμετωπίζουν πολύ πιο εύκολα τις δημοσιονομικές συνέπειες ενδεχομένων αρνητικών εξελίξεων των οικονομικών τους.

Ποια όμως θα ήταν, κατά την Επιτροπή, η σημερινή κατάσταση στη Γαλλία εάν το προαναφερθέν σύμφωνο σταθερότητας είχε ισχύσει στην περίοδο 1992-1997;

Απάντηση του κ. de Silguy εξ ονόματος της Επιτροπής

(2 Ιουνίου 1998)

Το σύμφωνο σταθερότητας και ανάπτυξης αποτελείται από ψήφισμα του Ευρωπαϊκού Συμβουλίου της 7ης Ιουνίου 1997(1), τον κανονισμό του Συμβουλίου (ΕΚ) 1466/97 της 7ης Ιουλίου 1997 για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών(2), και τον κανονισμό του Συμβουλίου (ΕΚ) αριθ. 1467 της 7ης Ιουλίου 1997 για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος2. Στόχος του συμφώνου είναι η δημοσιονομική πειθαρχία στην οικονομική και νομισματική ένωση (ΟΝΕ) με την οποία θα δημιουργηθούν οι κατάλληλες προϋποθέσεις σταθερότητας για διαρκή ανάπτυξη. Παρέχει ένα ισχυρό σύστημα κινήτρων ώστε τα κράτη μέλη να μην έχουν υπερβολικό έλλειμμα ή να το διορθώνουν ταχύτατα αν παρουσιαστεί μια τέτοια κατάσταση.

Το 1992, το δημοσιονομικό έλλειμμα της Γαλλίας ανερχόταν σε 3,9 % του ακαθάριστου εγχώριου προϊόντος (ΑΕΠ). Η κατάσταση αυτή οδήγησε σε απόφαση του Συμβουλίου στις 26 Σεπτεμβρίου 1994 περί ύπαρξης υπερβολικού ελλείμματος στη Γαλλία (άρθρο 104Γ, παράγραφος 6, της συνθήκης ΕΚ). Την περίοδο που καλύπτεται από την ερώτηση του αξιότιμου μέλους του Κοινοβουλίου, δηλαδή από το 1992 έως το 1997, η δημοσιονομική πολιτική της Γαλλίας ήταν προσανατολισμένη στην σύγκλιση, δηλαδή στη διόρθωση της κατάστασης υπερβολικού ελλείμματος και στην τήρηση των κριτηρίων σύγκλισης σχετικά με τη δημοσιονομική κατάσταση. Επιπλέον, οι παράγραφοι 9 και 11 του άρθρου 104Γ, που αναφέρονται στις κυρώσεις, δεν εφαρμόστηκαν κατά τη διάρκεια του δεύτερου σταδίου της ΟΝΕ.

(1) ΕΕ C 236, 2.8.1997.

(2) ΕΕ L 209, 2.8.1997.
ΓΡΑΠΤΗ ΕΡΩΤΗΣΗ E-1132/98

υποβολή: Jesús Cabezón Alonso (PSE) προς την Επιτροπή

(24 Απριλίου 1998)

Θέμα: Παρασυρόμενα δίκτυα

Ποιοί λόγοι απαγορεύουν την έγκριση αποφάσεως για την απαγόρευση των παρασυρόμενων δικτύων απο τον αλιευτικό στόλο της Ευρωπαϊκής Ένωσης για την αλιεία του τόνου και του ξιφία;

Για ποιό λόγο εξακολουθεί να εκκρεμεί το θέμα αυτό, τη στιγμή που είναι γνωστές οι ζημίες που προκαλούνται στα αλιευτικά αποθέματα;

Ποιές δράσεις προωθεί η Επιτροπή για την αναδιάρθρωση του αλιευτικού στόλου, ο οποίος θα ζημιωνόταν άμεσα από την απαγόρευση αυτή;

Πώς σκοπεύει να ενεργήσει η Επιτροπή ώστε το Συμβούλιο Αλιείας του προσεχούς Ιουνίου να επιτύχει κάποια συμφωνία σχετικά με την σκόπιμη και επιθυμητή αυτή απαγόρευση;

Απάντηση της κ. Bonino εξ ονόματος της Επιτροπής

(4 Ιουνίου 1998)

Η Επιτροπή καλεί το Αξιότιμο Μέλος του Κοινοβουλίου να λάβει γνώση των απαντήσεων τις οποίες παρείχε εδώ και περισσότερο από τέσσερα έτη σχετικά με τους λόγους οι οποίοι εμπόδισαν την εξέλιξη της πρότασης την οποία είχε υποβάλει το 1994(1). Όσον αφορά τις πρόσφατες εξελίξεις σχετικά με το θέμα αυτό σε επίπεδο Συμβουλίου, η Επιτροπή παραπέμπει στις απαντήσεις της στις ερωτήσεις Ε-503/98, Ε-05/98, Ε-507/98, Ε-509/98 και Ε-511/98 του κ. Souchet(2).

Όσον αφορά τα συνοδευτικά μέτρα τα οποία μελετά η Επιτροπή σήμερα σε στενή συνεργασία με τις ενδιαφερόμενες διοικήσεις προκειμένου να διευκολυνθούν οι απαραίτητες αναμετατροπές προς άλλες τεχνικές οι οποίες είναι ασφαλέστερες και οικονομικά ελκυστικότερες και να αποτραπεί η μετατόπιση των δραστηριοτήτων σε άλλους πόρους οι οποίοι ήδη υφίστανται υπερεκμετάλλευση. Έτσι, στον Ατλαντικό πρώτη προτεραιότητα αποτελεί η προσαρμογή σε άλλες μεθόδους αλιείας του τόνου.

Πάντως, η Επιτροπή εξακολουθεί να χρησιμοποιεί όλα τα μέσα τα οποία διαθέτει προκειμένου να επιτευχθεί ταχεία και δίκαιη λύση.

(1) COM(94)131 τελικό.

(2) ΕΕ C 386, 11.12.1998.
ΓΡΑΠΤΗ ΕΡΩΤΗΣΗ E-1799/98

υποβολή: José Barros Moura (PSE) προς την Επιτροπή

(11 Ιουνίου 1998)

Θέμα: Χρηματοδότηση του σχεδίου ύδρευσης της Ισπανίας μέσω κοινοτικών πόρων

Η (γραπτή) απάντηση στην ερώτησή μου Η-0466/98(1) αποτελεί, τουλάχιστον, ένα ελάχιστο βήμα προόδου σε σχέση με τις προηγούμενες απαντήσεις της Επιτροπής η οποία τώρα, αν και μερικώς, αναγνωρίζει την ύπαρξη ενός "εθνικού σχεδίου ύδρευσης" της Ισπανίας που χρηματοδοτείται μέσω του ΕΤΠΑ. Υποβαθμίζοντας όμως τη σημασία αυτής της κίνησης προς αποκατάσταση της πραγματικότητας, η απάντηση της Επιτροπής εξακολουθεί να σιωπά σχετικά με το γεγονός ότι η επένδυση του ΕΤΠΑ για το Αλκέβα ανέρχεται μόνο με 96,6 εκατ. Ecu, και όχι με 300 εκατ. Ecu. Αυτό το "αμάλγαμα" χρηματοδοτήσεων μέσω ΕΤΠΑ και άλλων κοινοτικών πόρων, για την περιοχή του Αλεντέζο έχει ως προφανή συνέπεια να καθίσταται δυσχερής η σύγκριση ανάμεσα στις χρηματοδοτήσεις του ΕΤΠΑ που προορίζονται για παρεμβάσεις στον τομέα της ύδρευσης στην Πορτογαλία και την Ισπανία.

Ωστόσο, έχοντας διαπιστώσει ότι στο "εθνικό σχέδιο ύδρευσης" της Ισπανίας η Επιτροπή σκοπεύει να επενδύσει μέσω του ΕΤΠΑ 13 φορές περισσότερα απ' ότι για το σχέδιο Αλκέβα, και χωρίς να τίθεται υπό αμφισβήτηση το ύψος της χρηματοδότησης αλλά μόνο η διαφορετική μεταχείριση που επιφυλάσσεται στις δύο χώρες, θα μπορούσε άραγε η Επιτροπή, για πολλοστή φορά, να απαντήσει στα ακόλουθα ερωτήματα:

1. Πιστεύει άραγε ότι έχει χρησιμοποιήσει ισόρροπες και αμερόληπτες μεθόδους προκειμένου να αξιολογήσει τις δεσμεύσεις που συνεπάγονται οι επενδύσεις και στα δύο κράτη μέλη;

2. Έχει άραγε εκτιμήσει τον περιβαλλοντικό αντίκτυπο των παρεμβάσεων του "εθνικού σχεδίου ύδρευσης" της Ισπανίας, ιδίως όσον αφορά τη λεκάνη του Γουαδιάνα; Ποια προληπτικά μέτρα έχει θεσπίσει;

3. Θα μπορούσε άραγε να μου κοινοποιήσει τον κατάλογο των σημαντικότερων σχεδίων που αφορούν τις εκτροπές και τα φράγματα στη λεκάνη του Γουαδιάνα, που χρηματοδοτούνται από το ΕΤΠΑ και το Ταμείο Συνοχής, παραθέτοντας και τον προϋπολογισμό ενός εκάστου;

Απάντηση της κας Wulf-Mathies εξ ονόματος της Επιτροπής

(25 Σεπτεμβρίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή του ερώτηση E-1447/98(2).

(1) Συζητήσεις του Ευρωπαϊκού Κοινοβουλίου (Μάϊος 1998).

(2) ΕΕ C 386, 11.12.1998.
ΓΡΑΠΤΗ ΕΡΩΤΗΣΗ E-1495/98

υποβολή: Heinz Kindermann (PSE) , Jan Mulder (ELDR) , Jan Sonneveld (PPE) και Robert Sturdy (PPE) προς την Επιτροπή

(13 Μαΐου 1998)

Θέμα: Αναπαρκής αριθμός κτηνιατρικών φαρμάκων για τα άλογα

1. Η Επιτροπή γνωρίζει ασφαλώς ότι οι κτηνίατροι οι ειδικευμένοι στα άλογα έχουν στη διάθεσή τους έναν ολοένα και πιό περιορισμένο αριθμό κτηνιατρικών φαρμακευτικών προϊόντων των οποίων επιτρέπεται η χρήση στα άλογα, με αποτέλεσμα να υποβαθμίζεται η ποιότητα της κτηνιατρικής μέριμνας και να ταλαιπωρούνται τα ζώα.

Η Επιτροπή θα γνωρίζει επίσης ότι υπό τις συνθήκες αυτές, όταν δεν υπάρχει στη χώρα τους το κατάλληλο προϊόν, οι κτηνίατροι οι ασχολούμενοι με τα άλογα δεν έχουν άλλη επιλογή, εάν θέλουν να συνεχίσουν να παρέχουν κτηνιατρική μέριμνα στα άλογα που βρίσκονται υπό τη φροντίδα τους, από του να χρησιμοποιούν προϊόντα που είτε εισάγονται από άλλο κράτος μέλος, είτε κυκλοφορούν στο κράτος τους αλλά που δεν επιτρέπεται να χορηγούνται στα άλογα - πράγμα παράνομο και στις δύο περιπτώσεις.

Τί προτίθεται να πράξει η Επιτροπή προκειμένου να εξασφαλισθεί η επάρκεια των θεραπευτικών μέσων που διαθέτουν οι κτηνίατροι οι ασχολούμενοι με τα άλογα;

2. Δεν συμμερίζεται η Επιτροπή τη γνώμη μας ότι, δεδομένου του μικρού αριθμού των χρησιμοποιουμένων για ψυχαγωγία αλόγων που σφάζονται κάθε χρόνο στην Κοινότητα, τα άλογα αυτά δεν θα έπρεπε εν γένει να θεωρούνται ως ζώα παραγωγής κρέατος και ότι, και στην περίπτωση που σφαγούν και εισέλθουν στην αλυσίδα διατροφής, η δημόσια υγεία θα μπορούσε να προστατευθεί με την καθιέρωση μιας σταθερής, καθορισμένης με συντηρητικά κριτήρια, χρονικής περιόδου αναμονής πριν από τη σφαγή (π.χ. 3 μήνες;) Μια τέτοια περίοδος αναμονής θα παρείχε επαρκή ασφάλεια ότι οποιαδήποτε κατάλοιπα από φαρμακευτικά προϊόντα που είχαν τυχόν χορηγηθεί στο ζώο κατά τη διάρκεια της ζωής του έχουν πλέον μειωθεί σε επίπεδα ακίνδυνα για τον καταναλωτή.

Υπό τους όρους αυτούς, θα ήταν η Επιτροπή διατεθειμένη να κάνει διάκριση μεταξύ των αλόγων που χρησιμοποιούνται για ψυχαγωγικές δραστηριότητες και εκείνων που εκτρέφονται για την παραγωγή κρέατος, και να δεχθεί ότι τα κτηνιατρικά φαρμακευτικά προϊόντα επιτρέπεται να χορηγούνται στα άλογα αναψυχής εφόσον δεν έχουν καθορισθεί ανώτατα όρια καταλοίπων του συγκεκριμένου φαρμάκου για τα άλογα;

3. Παρά τα ισχύοντα μέτρα που αποβλέπουν στην αύξηση των κτηνιατρικών φαρμακευτικών προϊόντων για ελάσσονα είδη ή για ελάσσονες χρήσεις, οι κτηνίατροι διαθέτουν περιορισμένο αρθμό προϊόντων εγκεκριμένων για τέτοιες χρήσεις και για τέτοια είδη. Είναι διατεθειμένη η Επιτροπή να διερευνήσει τα περαιτέρω μέτρα που θα μπορούσαν να ληφθούν πρικειμένου να αυξηθεί ο αριθμός των προϊόντων αυτών και να διαμορφωθεί πολιτική στα πρότυπα των μέτρων που έχουν ληφθεί για τα Ορφανά Φάρμακα τα χρησιμοποιούμενα για τη θεραπεία σπανίων ανθρωπίνων ασθενειών;
ΓΡΑΠΤΗ ΕΡΩΤΗΣΗ E-2130/98

υποβολή: Felipe Camisón Asensio (PPE) προς την Επιτροπή

(10 Ιουλίου 1998)

Θέμα: Εφαρμογή του προγράμματος "Ecos-Ouverture" στην Εστρεμαδούρα

Εκτιμά η Επιτροπή ότι θα είχε πιθανότητες επιτυχίας μία αίτηση περιφερειακής συνεργασίας, στα πλαίσια του προγράμματος "Ecos-Ouverture", η οποία θα μπορούσε να προγραμματισθεί στη βάση της ανταλλαγής εμπειριών ή μεταφοράς μεθόδων εργασίας σε θέματα Διαχείρισης Θηραμάτων, μεταξύ της ισπανικής περιφέρειας της Εστρεμαδούρας και της Ουγγαρίας ή της Ρουμανίας;

Πότε θα έπρεπε να διατυπωθεί η αντίστοιχη πρόταση;

Απάντηση της κ. Wulf-Mathies εξ ονόματος της Επιτροπής

(10 Σεπτεμβρίου 1998)

Η Επιτροπή δημοσίευσε, στις 13 Ιουνίου 1998(1), την τελευταία πρόσκληση για υποβολή προτάσεων Ecos-Ouverture, για την τρέχουσα περίοδο προγραμματισμού. Οι αντιμετωπιζόμενοι τομείς συνεργασίας αφορούν μόνον: τη βελτίωση των μεθόδων και μέσων εργασίας των τοπικών συνεταιρισμών; τη βελτίωση των υπηρεσιών στήριξης για τον εκσυγχρονισμό και την ανάπτυξη των μικρομεσαίων επιχειρήσεων; τη διαφύλαξη και την αξιοποίηση του περιβάλλοντος με την προοπτική βιώσιμης ανάπτυξης και την οικονομική αξιοποίηση της πολιτιστικής κληρονομιάς των περιφερειών για λόγους διατήρησης ή δημιουργίας βιώσιμων θέσεων απασχόλησης.

Η κυνηγητική αυτή καθεαυτή δεν χρηματοδοτείται στο πλαίσιο αυτό αλλά ενέργειες που συνδέουν το θέμα αυτό με, παραδείγματος χάρη, τη βιώσιμη ανάπτυξη ή την προστασία του περιβάλλοντος, θα μπορούσαν να είναι επιλέξιμες, με την επιφύλαξη μιας προσεκτικής επαλήθευσης της Επιτροπής. Η τελική ημερομηνία υποβολής των προγραμμάτων είναι η 15 Νοεμβρίου 1998.

(1) EE C της 13.6.1998.
ΓΡΑΠΤΗ ΕΡΩΤΗΣΗ P-1940/98

υποβολή: Wilfried Telkämper (V) προς την Επιτροπή

(11 Ιουνίου 1998)

Θέμα: Κοινή Δήλωση ΕΕ - Νέας Ζηλανδίας

1. Είναι διατεθειμένος ο Επίτροπος Sir Leon Brittan να καλέσει τις υπηρεσίες του να υποβάλουν επιτέλους στο Συμβούλιο σχέδιο Κοινής Δήλωσης ΕΕ - Νέας Ζηλανδίας, σύμφωνα με την υπόσχεση που είχε δώσει ο Sir Leon Brittan τον Φεβρουάριο κατόπιν πιέσεων του Προέδρου του Συμβουλίου και του νεοζηλανδού Υπουργού Εξωτερικών;

2. Εάν όχι, αποτελεί η αδράνεια της Επιτροπής για το θέμα αυτό ένδειξη ότι επιθυμεί να εκχωρήσει στο μέλλον σε άλλους το δικαίωμα πρωτοβουλίας της;

3. Διαβλέπει η Επιτροπή λόγους για τη διαφορετική μεταχείριση της Νέας Ζηλανδίας έναντι της Αυστραλίας με την οποία υπογράφηκε το 1997 επίσης μια Κοινή Δήλωση;

Απάντηση του Sir Leon Brittan εξ ονόματος της Επιτροπής

(25 Ιουνίου 1998)

1. Η Επιτροπή ουδέποτε υποσχέθηκε την υποβολή σχεδίου κοινής δήλωσης Κοινότητας - Νέας Ζηλανδίας προς το Συμβούλιο.

2. Εν πάση περιπτώσει, η Επιτροπή δεν έχει αποκλειστικό δικαίωμα πρωτοβουλίας όσον αφορά την υποβολή σχεδίων κοινών δηλώσεων προς το Συμβούλιο. Συνεπώς, δεν υφίσταται λόγος υπαινιγμού ότι η Επιτροπή εκχωρεί σε άλλους ορισμένα δικαιώματά της.

3. Σε γενικές γραμμές, η Επιτροπή θεωρεί ότι κάθε ξεχωριστή σχέση μεταξύ της Κοινότητας και μιας τρίτης χώρας θα πρέπει να αναπτύσσεται αυτόνομα και με βάση τις υπόψη ιδιαίτερες ανάγκες και όχι μόνο σε σύγκριση με αντίστοιχες σχέσεις με άλλες τρίτες χώρες.
ΓΡΑΠΤΗ ΕΡΩΤΗΣΗ E-1340/98

υποβολή: José García-Margallo y Marfil (PPE) προς την Επιτροπή

(29 Απριλίου 1998)

Θέμα: Ευρώ 1999

Στη σελίδα 110 της έκθεσης της Επιτροπής της 25ης Μαρτίου 1998 σχετικά με την πρόοδο της σύγκλισης και σχετική σύσταση ενόψει της μετάβασης στο τρίτο στάδιο της ΟΝΕ, αναφέρονται τα εξής:" πράγματι, τα τελευταία χρόνια οι κυβερνήσεις περιόρισαν τις δανειοδοτήσεις τους και επιτάχυναν την αποπληρωμή των ανεξόφλητων δανείων.Μείωσαν επίσης τα υπόλοιπα των ρευστών διαθεσίμων τους σε τραπεζικούς λογαριασμούς και επέκτειναν τις πράξεις που επιτρέπουν τον συμψηφισμό απαιτήσεων και υποχρεώσεων στο εσωτερικό του δημόσιου τομέα"..

Μπορεί η Επιτροπή να μας εξηγήσει σε τι είδους πράξεις αναφέρεται;

Απάντηση του κ. de Silguy εξ ονόματος της Επιτροπής

(3 Ιουνίου 1998)

Ο ορισμός του χρέους που λαμβάνεται υπόψη για την παρακολούθηση της δημοσιονομικής σύγκλισης είναι εκείνος του ακαθάριστου χρέους της γενικής κυβέρνησης, ενοποιημένου εντός και μεταξύ των τομέων του ευρύτερου δημόσιου τομέα.

Έτσι, μόνο το χρέος της γενικής κυβέρνησης έναντι της υπόλοιπης οικονομίας λαμβάνεται υπόψη, ενώ εξαιρούνται οι υποχρεώσεις που αντιστοιχούν σε χρηματοπιστωτικά στοιχεία που κατέχονται στο εσωτερικό του δημόσιου τομέα. Συνεπώς, κατά τον υπολογισμό του ύψους του δημόσιου χρέους σύμφωνα με τον ορισμό αυτό αφαιρούνται οι κατεχόμενες στο εσωτερικό του δημόσιου τομέα απαιτήσεις έναντι της γενικής κυβέρνησης.

Τα τελευταία χρόνια, τα κράτη μέλη προσέφυγαν σε μεγαλύτερο βαθμό στην ενοποίηση για να περιορίσουν το δημόσιο χρέος τους και παρότρυναν τους δημόσιους οργανισμούς που κατέχουν σημαντικά χαρτοφυλάκια χρηματοπιστωτικών στοιχείων να επενδύσουν ένα αυξανόμενο ποσοστό των περιουσιακών στοιχείων τους σε κρατικούς τίτλους. Για παράδειγμα, τα ταμεία κοινωνικής ασφάλισης στη Δανία και τη Φινλανδία αναδιάρθρωσαν τα τελευταία χρόνια τα χαρτοφυλάκιά τους με την απόκτηση περισσότερων τίτλων δημόσιου χρέους. Στην Φινλανδία, αυτές οι πράξεις ενοποίησης ανήλθαν το 1995 στο 4,5 % του ακαθάριστου εγχώριου προϊόντος (ΑΕΠ).
ΓΡΑΠΤΗ ΕΡΩΤΗΣΗ E-2041/98

υποβολή: Klaus Hänsch (PSE) προς την Επιτροπή

(7 Ιουλίου 1998)

Θέμα: Χορήγηση κοινοτικών πιστώσεων στην πόλη του Solingen (Βόρεια Ρηνανία-Βεστφαλία)

Όσον αφορά την χορήγηση κοινοτικών πιστώσεων στην πόλη του Solingen (Βόρεια Ρηνανία-Βεστφαλία), μπορεί η Επιτροπή να αναφέρει:

1. το ύψος των ειλημμένων κοινοτικών διαρθρωτικών πιστώσεων και την κατανομή τους ανά ταμείο, κοινοτικό πρόγραμμα και κοινοτική πρωτοβουλία, καθώς και το ύψος των κοινοτικών πιστώσεων, που έχουν διατεθεί στην πόλη του Solingen από το 1994 βάσει άλλων κονδυλίων του προϋπολογισμού για πιλοτικά προγράμματα, δράσεις ή - ως άμεση επιδότηση - σε πανεπιστήμια, ερευνητικά ιδρύματα, επιχειρήσεις και άλλους φορείς;

2. τον αριθμό των θέσεων εργασίας που δημιουργήθηκαν ή διατηρήθηκαν με αυτές τις πιστώσεις;

Συμπληρωματική απάντηση

του κ. Santer εξ ονόματος της Επιτροπής

(25 Σεπτεμβρίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή του ερώτηση E-2036/98(1).

(1) ΕΕ C 386, 11.12.1998.